Úrad vlády SR					                   Na rokovanie vlády SR
Sekcia hospodárskej politiky					       dňa 2. 5. 2001
								       k číslu:  2818/ 2001
								       k bodu č. : 12

S t a n o v i s k o

k „Správe o činnosti Slovenskej konsolidačnej, a.s.“
_________________________________________________________________________________________

I.

	Správu predkladá ministerka financií na základe záverov PEM dňa 2.4.2001. Jej obsahom je  činnosť a usporiadanie Slovenskej konsolidačnej, a.s. a tiež  výsledky dosiahnuté r. 2000 v inkase pohľadávok  prevedených do spoločnosti z bankového sektora.

II.

	Správa má informatívny charakter. K jej obsahu treba dodať, že si ponechala ešte výrazné charakteristiky informácie. Menšou mierou uvádza výsledky obchodných činnosti v uplynulom roku. Z celkového objemu presunutých pohľadávok vo výške 94,92 mld. Sk v uplynulom roku vymohla 491,2 mil. Sk, t.j.  0,517% z objemu presunutého úverového portfólia. 
	Popri informáciách o činnosti obsahuje aj niektoré poznatky z oblasti praktického výkonu exekúcií, konkurzov a súdnych konaní. Zo správy vyplýva, že  nejednotný právny  výklad uplatňovaný súdmi vo veci postupníctva zhoršuje úspešnosť vymáhania pohľadávok, problémy sa vyskytujú pri zmene veriteľa počas konkurzu, kedy nie je možné už predložiť notársku zápisnicu, ťažkosti sa objavujú pri prechode záložných práv na nového veriteľa a napokon, úspešnosť inkasa zhoršujú aj dlhé doby konkurzného konania.
	Skúsenosti Slovenskej konsolidačnej, a.s., naznačujú potrebu zmien v konkurznej či súdnej praxi. Tieto požiadavky sa síce odrazili vo formulácii návrhu uznesení vlády, sú však natoľko nejasné resp. nekonkrétne, že nevedno čo má byť predmetom plnenia uznesení. 

III.

	Pred schválením návrhu uznesení odporúčame vláde konkretizovať uznesenie B.1. a B.2. zmenou jeho textu.

Bratislava 26. apríla  2001